આવા આધાર ઉપર એમણે શંકા ઉઠાવી હતી અને જાહેરમાં એક અજાણ્યા માણસને કારણ વગર અડફેટે લેવાનું કામ કર્યું હતું. તમામ હકીકતો જોતાં એક વાત નક્કી થઈ જતી હતી કે ટીકા કરનાર પાસે કોઈ આધાર પુરાવા નહોતા. એમણે આજુબાજુમાં જે વાતો ચાલી રહી હતી એને પકડીને બિલકુલ હવામાં કહી શકાય એવી વાત ચલાવી હતી. એમણે સાંભળેલી વાતો કે કાનાફૂસી તદ્દન ગપગોળા જ હશે એવું પણ ના કહી શકાય, પરંતુ જે રીતે એમણે જાહેરમાં કોઈક માણસની ઇમેજને ઉઝરડા મારવાનું કામ કર્યું હતું એમાં ધીરજ અને વિષયમાં ઊંડા ઊતરવાની બાબતનો અભાવ હતો એમ કહી શકાય.